S-3597/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. júní 2021, á hendur B-kk-þgf L-kk-þgf B-kk-þgf, kt. [...], [...], Reykjavík, fyrir eftirtalin brot:

1. Fíkniefna- og vopnalagabrot með því að hafa, föstudaginn 16. ágúst 2019, utandyra við [...] í Reykjavík, haft í vörslum sínum 5,15 grömm af kókaíni, 9 stykki af lyfseðilsskyldum læknislyfjum, butterfly- hníf og hafnarboltakylfu, sem lögregla fann við öryggisleit á ákærða og lagði hald á.

Telst brot þetta varða við 2. og 3. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerðnr. 808/2018 og 1. sbr. 2. mgr. 30. gr., sbr. 36. gr. vopnalaga nr. 16/1998.

2. Fíkniefnalagabrot með því að hafa, fimmtudaginn 13. febrúar 2020, í herbergi sínu að [...] í Reykjavík, haft í vörslum sínum 0,46 grömm af hassi og 2,48 grömm af kókaíni, sem lögregla fann við húsleit og lagði hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Umferðarlagabrot með því að hafa, aðfaranótt föstudagsins 22. maí 2020, ekið bifreiðinni [...] óhæfur til að stjórna henni örugglega vegna áhrifa ávana-og fíkniefna (í blóði ákærða mældist 565 ng/ml af amfetamíni og 25 ng/ml af metamfetamíni) norður [...], [...], uns lögregla stöðvaði för hans við [...].

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Fíkniefnalagabrot með því að hafa, aðfaranótt mánudagsins 20. júlí 2020, í farþegasæti bifreiðarinnar [...], við Olís við [...]í Reykjavík, haft í vörslum sínum 0,81 grömm af tóbaksblönduðu kannabis, sem lögregla fann við öryggisleit og lagði hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

5. Þjófnað með því að hafa, um hádegisbil miðvikudaginn 8. júlí 2020, í heimildarleysi farið inn í bifreiðina [...] sem stóð ólæst á bifreiðastæði við [...] í Garðabæ og stolið þaðan kveikjulásalyklum af bifreiðinni [...], sem lögregla fann við öryggisleit á ákærða síðar sama dag er lögregla hafði afskipti af ákærða eins og nánar greinir í ákærulið 6.

Telst brot þetta varða við 1. mgr. 244. gr. almennra hegningarlaga nr. 19/1940.

6. Umferðarlagabrot með því að hafa, að kvöldi miðvikudagsins 8. júlí 2020, ekið bifreiðinni [...] óhæfur til að stjórna henni örugglega vegna áhrifa ávana-og fíkniefna og slævandi lyfja (í blóði ákærða mældist amfetamín 305 ng/ml, alprazólam 9,8 ng/ml og oxazepam 350 ng/ml) um [...] í Garðabæ, uns ákærði ók á ljósastaur og velti bifreiðinni út af veginum þar sem hún stöðvaðist norðan við [...], á móts við [...].

Telst brot þetta varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

7. Þjófnað-, nytjastuld-, lögreglu-, umferðar- og vopnalagabrot með því að hafa, sunnudaginn 30. ágúst 2020, í félagi með A, kt. [...], brotist inn í bílasöluna [...] í Reykjavík, og stolið þaðan 12 kveikjulásalyklum og því næst í heimildarleysi tekið bifreiðina [...], í eigu [...] ehf., kt. [...], þar sem hún stóð á bifreiðastæði bílasölunnar og heimildarlaust ekið henni á brott, óhlýðnast fyrirmælum lögreglu og haft í vörslum vopn svo sem hér greinir:

Ákærði óhlýðnaðist fyrirmælum lögreglu um að stöðva akstur bifreiðarinnar [...], sem gefin voru með ljós- og hljóðmerkjum lögreglubifreiðar, við gatnamót [...] og [...] í Reykjavík, þar sem lögregla hugðist hafa afskipti af ákærða vegna tilkynningar um nytjastuld á bifreiðinni [...], en ákærði virti að vettugi stöðvunarmerki lögreglu og jók þess í stað hraða bifreiðarinnar. Í kjölfarið hófst eftirför lögreglu, en ákærði ók bifreiðinni áfram austur [...], beygði til vinstri inn [...] í suðaustur átt, án þess að gefa stefnuljós og án þess að virða biðskyldu fyrir umferð ekið af [...] að [...], þaðan til hægri inn [...] til suðurs, þar sem hann ók bifreiðinni án nægilegrar tillitssemi og varúðar miðað við ökuhraða við aðstæður og hraðatakmarkanir, á áætluðum 90 kílómetra hraða á klukkustund, þar sem leyfður hámarkshraði er 30 kílómetrar á klukkustund, yfir vegamót við [...], án þess að virða biðskyldu fyrir umferð um [...], og áfram yfir vegamót við [...], án þess að sýna gangandi vegfarendum sérstaka tillitssemi, en því næst beygði ákærði til vinstri inn [...] til austurs gegn akstursstefnu, uns ákærði ók utan í bifreiðina [...]. Við áreksturinn stöðvaðist bifreið ákærða skyndilega með þeim afleiðingum að lögreglubifreið sem hafði veitt ákærða eftirför frá [...] lenti aftan á bifreiðinni. Ákærði ók bifreiðinni umrætt sinn óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 115 ng/ml, metamfetamín 95 ng/ml, alprazólam 16 ng/ml og oxýkódon 495 ng/ml). Við öryggisleit á ákærða fann lögregla hníf og lagði hald á.

Telst brot þetta varða við 19. gr., sbr. 44. gr., lögreglulaga nr. 90/1996, 3. og 6. mgr. 7. gr., 1. og 2. mgr. 26. gr., 2. mgr. 27. gr., 3. mgr. 33. gr., sbr. 1. mgr. 94. gr., 5. mgr. 37. gr., og 1. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, 1. mgr. 244. gr. og 259. gr. almennra hegningarlaga nr. 19/1940 og 1. sbr. 2. mgr. 30. gr., sbr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt framlögðu sakavottorði á ákærði að baki sakarferil. Hann gekkst undir lögreglustjórasátt þann gekkst 22. júlí 2015 þar sem honumvar gert að greiða sekt fyrir akstur undir áhrifum ávana- og fíkniefna auk þess sem hann var sviptur ökurétti í 24 mánuði frá 14. júlí 2015. Þá var ákærða gert að greiða sekt fyrir vörslur fíkniefna með lögreglustjórasátt 25. apríl 2016. Nú síðast var ákærði dæmdur í sex mánaða fangelsi fyrir brot gegn valdstjórninni með dómi Héraðsdóms Vestfjarða 4. nóvember 2019.

Brot samkvæmt 1. tölul. ákæru var framið fyrir uppsögu framangreinds dóms frá 4. nóvember 2019 og verður ákærða því dæmdur hegningarauki vegna þess, sbr. 78. gr. almennra hegningarlaga nr. 19/1940.

Við ákvörðun refsingar er litið til þess að ákærði hefurskýlaustjátaðsök, sbr. 8. t 1. mgr. 70. gr. almennra hegningarlaga nr. 19/1940. Verður það metið ákærða til refsimildunar.

Líta ber svo á að umferðarlagabrot ákærða séu ítrekuð í fyrsta sinn (annað brot) og varða sektum. Ákærði hefur ekki áður sætt refsingu fyrir þjófnað eða nytjastuld en líta ber til þess hvað varðar þjófnaðarbrotin að um innbrot í bíla var að ræða auk þess semvar annað brotið unnið í félagi við annan mann og ók hann bifreiðinni sem var andlag brotsins undir áhrifum fíkniefna- og lyfja eins og nánar greinir í 7. tl. ákærunnar.

Langt er liðið frá því að ákærði framdi brot sín en það var á tímabilinu frá 16. ágúst 2019 til 30. ágúst 2020. Ekki verður ráðið af málsgögnum að ákærða verði kennt um drátt á rannsókn og saksókn málsins en málin eru einföld og kröfðust ekki mikillar rannsóknar.

Ákærði talaði sínu málifyrir dómi og kvaðst vilja snúas ínu lífi til betri vegar. Hann hafi verið [...]. Nú sé hann í föstu starfi. Ekki liggja fyrir vottorð í málinu [...] ákærða en dómurinn telur vert að geta þessa.

Með hliðsjón af því sem rakið hefur verið og með vísan til 5.,6. og 8. tl. 1. mgr. 70. gr., 2. mgr. 70. gr., 77. og 78. gr. almennra hegningarlaga, þykir refsing ákærða hæfilega ákveðin fangelsi í fimm mánuði. Þegar litið er til sakarferils ákærða, eðlis brotanna svo og þess að flest brot hans varða sektum eru efni til þess að fresta fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940.

Með vísan til lagaákvæða í ákæru er ákærði sviptur ökurétti í 5 ár frá birtingu dóms þessa að telja.

Ákæruvaldinu láðist að gera kröfu um upptöku haldlagðra fíkniefna, lyfja og vopna og óskaði þess að henni yrði komið að með bókun. Ákærði samþykkti það og verður því á hana fallist með þeim hætti sem í ákæru greinir.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns eins og nánar greinir í dómsorð. Þóknunin er ákveðin að meðtöldum virðisaukaskatti og með hliðsjón af tímaskýrslu verjandans og viðmiðunarreglum dómstólasýslunnar á þeim tíma er vinnan fór fram. Þá skal ákærði greiða annan sakarkostnað málsins eins og nánar greinir í dómsorði.

S-kvk-nf H-kvk-nf héraðsdómari kveður upp dóminn.

DÓMSORÐ:

Ákærði, B-kk-nf L-kk-nf B-kk-nf, sæti fangelsi í fimm mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti í 5 ár frá birtingu dómsins að telja.

Ákærði sæti upptöku á 0,81 g af tóbaksblönduðu kannabis, 0,46 gaf hassi, 7,63 gaf kókaíni, 9 stk. af lyfseðilskyldum læknislyfjum, tveimur hnífum og hafnarboltakylfu.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 3 8 0.000 krónur og 420.102 krónur í annan sakarkostnað.

S-kvk-nf H-kvk-nf